Diari Oficial de la Generalitat Valenciana


Sumari del DOGV 1791, del 27-05-1992 (1992/824924)

ORDRE de 29 d'abril de 19902 de la Conselleria de Cu4ura, Educació i Ciència, per la qual es convoca un concurs de projectes de transició que actuen en el camp de la formació i la preparació dels joves estudiants per a la vida professional i adulta.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/29/(2)/dof/vci/html**

### Dades del document

Número de DOGV
:   1791

Data del DOGV
:   27-05-1992

Secció del DOGV
:   DISPOSICIONS GENERALS

Número del document
:   1992/824924


Data del document
:   29-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'abril de 1992, de la Conselleria de Cultura, Educació i Ciència, per la qual es convoca un concurs de projectes de transició que actuen en el camp de la formació i la preparació dels joves estudiants per a la vida professional i adulta.  
En el preàmbul de la Llei Orgànica 1/1990, de 3 d'octubre, d'ordenació general del sistema educatiu, s'assenyala que «Al llarg de l?educació bàsica... els joves espanyols, sense discriminació de sexe, desenrotllaran una autonomia personal que els permetrà operar en el seu propi medi, adquiriran els aprenentatges de caràcter bàsic i es prepararan per incorporar-se a la vida activa».  
Igualment, i ja en l'articulat , s'estableix com una de les finalitats de l'ensenyament mitjà obligatori la de «transmetre a tot l'alumnat els elements bàsics de la cultura... i que es preparen per a la incorporació a la vida activa»; posteriorment, s'assenyala que «la formació professional específica facilitarà la incorporació dels joves a la vida activa».  
Totes aquestes afirmacions són el reconeixement de la gran importància i la progressiva complexitat que, per a la joventut, suposa i significarà en el futur el procés de transició a la vida activa.  
Conscients de tot això, aquesta conselleria ha realitzat, en els últims cursos, experiències que, partint d'una formació integral dels joves, pretenen facilitar la inserció d'aquests en el món social i laboral.  
Aquestes experiències s'han concretat, d'una banda, en campanyes i concursos públics per a premiar projectes relacionats amb el trànsit dels joves a la vida activa i, de l'altra, en les pràctiques formatives en alternança. Aquestes últimes, que s'han manifestat com un mecanisme molt eficaç d'afavoriment de la transició beneficien de l'existència, d'una sèrie de projectes complementaris que serviran de reforçament mutu, en la consecució de l?objectiu comú, que és facilitar la transició dels joves a la vida adulta i activa.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, de govern valencià,  
ORDENE  
Primer  
Convocar un concurs de projectes de transició que actuen en el camp de la formació i la preparació dels joves per a la vida professional i adulta, que es desenvoluparà segons les distintes modalitats, per alumnat i/o professorat de centres de nivells no universitaris, centres educatius d'ensenyaments mitjans, ajuntaments i mancomunitats, i associacions educatives juvenils de la Comunitat Valenciana.  
Segon  
Aprovar les bases que regiran aquest concurs, les quals s'inclouen en l'annex I d'aquesta ordre.  
Tercer  
L'import global màxim destinat a les ajudes econòmiques a què fa referència aquesta ordre seran: del capítol II, servei 0.5: 5.500.000 PTA i del servei 0.6: 6.000.000 PTA; del capítol IV, línia de subvenció 410/000/92 del programa 39.17.233.81 d'ensenyaments bàsics: 5.000.000 PTA i línia de subvenció 408/000/92 del programa 52.52.138.25 d'ensenyaments mitjans: 02.603.864 PTA, de l'actual exercici econòmic.  
DISPOSICIONS FINALS  
Primera  
Es delega en el Director General de Centres i Promoció Educativa la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Tota alteració de les condicions tingudes en compte per a la concessió de l'ajuda, i en tot cas, l'obtenció d'altres ajudes per a la mateixa finalitat, podrà donar lloc a la modificació de la resolució de la concessió.  
Tercera  
Procedirà el reintegrament de les quantitats percebudes i l'exigència de l'interès de demora des del moment del pagament de l'ajuda en els casos previstos en el text refós de la Llei d'Hisenda Pública de la Generalitat Valenciana.  
Quarta  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 29 d'abril de 1992.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases comunes del concurs de projectes de transició  
Primera  
L'objectiu d'aquest concurs és ajudar en la implantació i el desplegament de projectes que faciliten la inserció social i professional dels joves estudiants, i ajudar aquelles experiències de transició a la vida activa relacionades amb l?entorn econòmic i social, que fomenten la creativitat o incloguen elements innovadors.  
Segona   
Podran acollir-se a les ajudes, d'acord amb les modalitats   
a) Centres públics de FP i escoles d'arts aplicades i oficis artístics.  
b) Alumnat i/o professorat de centres d'ensenyament no universitari finançats amb fons públics.  
c) Ajuntaments i mancomunitats de la Comunitat Valenciana.  
d) Associacions educatives i juvenils de la Comunitat Valenciana, inscrites en el Registre d?associacions de la Generalitat Valenciana, d'acord amb la Llei 191/64.  
Tercera  
S'estableixen les modalitats següents:  
a) Projectes d'iniciació professional.  
b) Projectes de creació de miniempreses.  
c) Projectes de foment i promoció de l?entorn.  
d) Projectes d'itineraris de transició.  
e) Projectes d'innovació tecnològica, disseny i moda.  
Quarta  
Els projectes han de ser originals i no haver estat premiats en concursos anteriors. No obstant això, podran premiar-se continuacions o aprofundiments, sempre que incorporen elements innovadors i, mitjançant una memòria valorada, es justifique la seua continuació.  
Cinquena  
Els sol·licitants que opten al concurs hauran de presentar instància, d'acord amb el model de l'annex II, adreçada al Director General de Centres i Promoció Educativa de la Conselleria de Cultura, Educació i Ciència, Av. de Campanar, 32, 46969 de València, a través dels Serveis Territorials de Cultura i Educació, els centres d'informació de l'Oficina d'Informació d'Iniciatives i Reclamacions de la Generalitat Valenciana, o mitjançant qualsevol de les formes establertes en l'article 66 de la Llei de Procediment Administratiu.  
Sisena  
Les instàncies, d'acord amb el model de l'annex Il de aquesta ordre, aniran acompanyades per:  
1. Original i còpia del projecte, en la qual s'inclourà una memòria econòmica.  
2. Certificats.  
2.A. En els casos inclosos en els apartats a) i b) de la base segona de l'annex I d'aquesta ordre:  
a) Certificació del director del centre en què s'acredite que l'alumnat i professorat que presenten el projecte està matriculat en aquest centre o hi pertany, respectivament.  
b) Certificació de l'acord del consell escolar del centre en que s'aprova el projecte i se n'autoritza la realització (a excepció de projectes d'Innovació Tecnològica, Disseny i Moda).  
2.B. En els casos inclosos en l'apartat c) de la base segona de l'annex I d'aquesta ordre:  
a) Certificació de l'alcalde o president, en què conste que el personal que presenta el projecte treballa en aquesta institució.  
b) Certificació del ple o la comissió de govern, en què s'aprova el projecte i se n'autoritza la realització.  
2.C. En els casos inclosos en l'apartat d) de la base segona de l'annex I d'aquesta ordre:  
a) Certificat d'inscripció de l'associació en el corresponent registre d?associacions de la Generalitat Valenciana.  
b) Certificació del president en què conste que el personal que presenta el projecte és membre de l'associació o hi presta serveis.  
c) Certificació de l'acord de l?òrgan competent en què s'aprova el projecte i se n'autoritza la realització.  
3. Codi de l?entitat bancària, sucursal i número del compte corrent al qual s'ha de transferir l'ajuda, en cas de ser concedida.  
Setena  
El termini de presentació de les sol·licituds que opten per qualsevol de les modalitats del concurs finalitzarà als 30 dies naturals comptadors a partir del següent al de la publicació d'aquesta ordre.  
Vuitena  
La valoració dels projectes la farà una comissió integrada per:  
- la Cap del Servei de Promoció Educativa, que farà de presidenta,  
- el Cap de la Secció d'Iniciació Professional,  
- un/a representant de la Direcció General d'Ordenació i Innovació Educativa, nomenat/da per la directora general,  
- un/a representant de la Inspecció Educativa, nomenat/da pel secretari general,  
- un/a representant de l?Institut Valencià de la Joventut, nomenat/da pel director general,  
- un/a representant de l?Institut Valencià de la Dona, nomenat/da per la directora,  
- un/a representant de l?Institut de la Mitjana i Petita Indústria Valenciana,(IMPIVA), nomenat/da pel president,  
- un/a representant de la Direcció General de Formació i Inserció Professional, nomenat/da pel director general,  
- un/a representant de la Cambra Oficial de Comerç, Indústria i Navegació de València, nomenat/da pel president,  
- un/a representant de la Federació Valenciana de Municipis i Províncies, nomenat/da pel president,  
- un/a tècnic/a del Programa Transició, amb veu però sense vot, que farà de secretari/a.  
Novena  
Una vegada valorats els projectes, s'elevarà la proposta dels seleccionats al Director General de Centres i Promoció Educativa, el qual, per delegació del conseller, resoldrà el concurs.  
Deu  
Aquesta resolució es publicarà en el Diari Oficial de la Generalitat Valenciana i es notificarà a les persones interessades, tot indicant-hi les subvencions que corresponen a cadascun dels projectes seleccionats.  
Onze  
Els beneficiaris de les ajudes quedaran obligats a:  
a) Posar en marxa el projecte en començar el curs escolar 92-93 (tret de projectes d'Innovació Tecnològica, Disseny i Moda).  
b) Comunicar les incidències que es podrien produir en el desplegament del projecte.  
c) Fer constar en la publicitat, els impresos, etcètera, corresponents al projecte, la col·laboració de la Conselleria de Cultura, Educació i Ciència.  
d) Presentar una memòria en acabar el projecte, o en tot cas abans del dia 15 de juliol de 1993, en la qual s'inclourà una valoració per part del consell escolar, cas dels centres, i de l?òrgan competent de l?entitat en la resta dels casos. (Queden exclosos els projectes d'Innovació Tecnològica, Disseny i Moda).  
e) Sotmetre's a les actuacions de control financer que corresponen a la Intervenció General, en relació a l'ajuda concedida, d'acord amb el que disposa l?Ordre de 7 de gener de 1991, sobre justificació del compliment d'obligacions tributàries (DOGV núm. 1.477).  
Dotze  
L'incompliment de qualsevol de les obligacions anteriors suposarà la pèrdua de la subvenció i, per tant, la devolució de les quantitats rebudes fins aquell moment.  
Tretze  
En cas que algunes de les persones que formen part de l'equip que presenta el projecte, en començar el curs, no pertanyessen al centre, associació o institució, podran ser substituïdes per unes altres després que s'haja comunicat prèviament al Director General de Centres i Promoció Educativa.  
Catorze  
La Inspecció Educativa i, si s'escau, el Servei de Promoció Educativa de la Direcció General de Centres i Promoció Educativa, farà el seguiment, l?orientació i l'avaluació dels projectes seleccionats.  
Quinze  
Els projectes seleccionats quedaran en propietat de la Conselleria de Cultura, Educació i Ciència, que en podrà fer ús i publicar-los si ho considera convenient.  
Setze  
Els projectes que no resulten seleccionats disposaran de 3 mesos, a partir de la resolució, per a ser retirats de la Direcció General de Centres i Promoció Educativa. Una vegada transcorregut aquest període els treballs seran arxivats.  
Bases específiques per a la modalitat de projectes d'iniciació professional (PIP)  
(Per a centres públics de formació professional i escoles d'arts aplicades i oficis artístics de la Comunitat Valenciana).  
A. Finalitat de les ajudes   
Finançar, totalment o parcial, els projectes que completen les pràctiques en alternança i faciliten la inserció professional dels estudiants, especialment dels últims cursos; que afavoreixen la seua autonomia, els instruesquen en les tècniques d'autoocupació i que, en general, adeqüen la pràctica educativa a les noves exigències tècniques i d'organització del treball.  
B. Sol·licitants i requisits  
Podran sol·licitar aquestes ajudes, amb destinació a l'alumnat, els centres públics de formació professional i les escoles d'arts aplicades i oficis artístics de la Comunitat Valenciana.  
C. Valoració  
Es tindran en compte els apartats següents, avaluats d'acord amb la valoració que s'hi específica:  
1. Descripció i anàlisi de l'entorn sòcio- econòmic: 3 punts   
2. Objectius: 3 punts   
3. Coordinació amb la resta d'activitats del centre: 4 punts   
4. Grau d'implicació d'altres organismes o institucions: 2 punts  
5. Creativitat: 2 punts   
6. Adequació al nivell educatiu: 3 punts   
7. Participació en campanyes de transició: 3 punts   
Total màxim: 20 punts  
D. Quantia de les ajudes.  
S'estableix com a quantia màxima d'ajuda per projecte la quantitat de 500.000 PTA.  
Bases específiques per a la modalitat de projectes de creació de miniempresa  
(Per a l'alumnat i professorat de centres finançats amb fons públics de nivell no universitari de la Comunitat Valenciana).  
A. Finalitat de les ajudes  
Finançar, totalment o parcial, les activitats l?objectiu de les quals és el desenrotllament d'una miniempresa escolar.  
B. Sol·licitants i requisits  
Podrà sol·licitar aquestes ajudes l'alumnat de centres educatius de nivell no universitari finançats amb fons públics de la Comunitat Valenciana en grups de més de 10 membres i coordinats per un professor o una professora.  
C. Valoració  
Es tindran en compte els apartats següents, avaluats d?acord amb la valoració que s'hi específica:  
1. Descripció i anàlisi de l?entorn: 3 punts  
2. Objectius: 3 punts  
3. Coordinació amb la resta d'activitats del centre: 3 punts  
4. Tipus de miniempresa (fórmula jurídica, producte o servei, raons de l?elecció, estudi econòmic etc.): 3 punts  
5. Creativitat: 2 punts  
6. Adequació al nivell educatiu: 3 punts  
7. Participació en campanyes de transició: 3 punts  
Total màxim: 20 punts  
D. Quantia de les ajudes  
S'estableix com a quantia màxima d'ajuda per projecte seleccionat la quantitat de 200.000 PTA.  
Aquells projectes presentats que acrediten la seua participació a la campanya de miniempreses organitzada per la Direcció General de Centres i Promoció Educativa, rebran una ajuda almenys de 50.OOO PTA.  
Bases específiques per a la modalitat de projectes de foment i promoció de l?entorn des del medi educatiu  
(Per a grups d'alumnat i professorat de centres educatius finançats amb fons públics de nivell no universitari, ajuntaments i mancomunitats de la Comunitat Valenciana).  
A. Finalitat de la subvenció  
Finançar, totalment o parcial, activitats l?objectiu de les quals siga vincular l'acció educativa a la realitat de l?entorn, a partir d'unes relacions amb organismes i institucions i del disseny d'estratègies per a la promoció i el desplegament d'algun aspecte de la zona.  
B. Sol·licitants i requisits  
Podran sol·licitar l'ajuda:  
1. Grups d'alumnat de més de 10 membres, coordinats per un o més professors o professores de centres de nivell no universitari finançats amb fons públics de la Comunitat Valenciana.  
2. Ajuntaments i mancomunitats de la Comunitat Valenciana.  
C. Valoració .  
Es tindran en compte els apartats següents, avaluats d?acord amb la valoració que s'hi específica:  
1. Descripció detallada de l'aspecte o aspectes de l'entorn que es pretenen promocionar: 3 punts  
2. Objectius: 3 punts  
3. Pla d'actuacions (temporalització, pressupost, etc.): 3 punts  
4. Organismes i institucions implicats i coordinació entre aquests: 3 punts  
5. Creativitat: 2 punts  
6. Adequació al nivell educatiu: 3 punts  
7. Participació en campanyes de transició: 3 punts  
Total màxim: 20 punts  
D. Quantia de les ajudes  
S'estableix com a quantia màxima d'ajuda per projecte premiat la quantitat de 350.000 PTA.  
Aquells projectes presentats que acrediten la seua participació a la Campanya de Foment i Promoció de l'Entorn des del Medi Educatiu organitzada per la Direcció General de Centres i Promoció Educativa rebran una ajuda d'almenys 50.000 PTA.  
Bases específiques per a la modalitat de projectes d'itineraris de transició  
(Per a grups d'alumnat i professorat de centres educatius públics i concertats de nivells no universitaris, associacions educatives i juvenils, ajuntaments i mancomunitats de la Comunitat Valenciana).  
A. Finalitat de la subvenció  
Finançar, totalment o parcial, l?elaboració d'itineraris de transició, com són aquells estudis o projectes adreçats a facilitar la incorporació a la vida activa des del món educatiu.  
B. Sol·licitants i requisits  
Podran sol·licitar aquesta ajuda:  
1. Grups d'alumnat en un nombre no inferior a 10, coordinats per un professor o una professora, o més, de centres no universitaris finançats amb fons públics de la Comunitat Valenciana.  
2. Ajuntaments i mancomunitats de la Comunitat Valenciana.  
3. Associacions educatives i juvenils de la Comunitat Valenciana, inscrites en el Registre d?associacions de la Generalitat Valenciana, d'acord amb la Llei 191/64.  
C. Valoració  
Es tindran en compte els apartats següents, avaluats d'acord amb la valoració que s'hi específica:  
1. Descripció detallada de l?entorn: 3 punts  
2. Justificació i objectius de l'activitat elegida: 3 punts  
3. Pla d'actuacions (temporalització, pressupost, etc.): 3 punts  
4. Grau d'implicació d'organismes i institucions: 3 punts  
5. Creativitat: 2 punts  
6. Adequació al nivell educatiu: 3 punts  
7. Participació en campanyes de transició: 3 punts  
Total màxim punts: 20 punts  
D. Quantia de les ajudes  
S'estableix com a quantia màxima d'ajuda per projecte la quantitat de 200.000 PTA.  
Aquells projectes presentats que acrediten la seua participació en la Campanya d'Itineraris de Transició organitzada per la Direcció General de Centres i Promoció Educativa, rebran una ajuda com a mínim de 50.000 PTA.  
Bases específiques per a la modalitat de projectes d'innovació tecnològica, disseny i moda  
(Per a alumnat de centres d'ensenyaments mitjans de la Comunitat Valenciana).  
A. Finalitat de la subvenció  
Premiar projectes d'Innovació Tecnològica, Disseny i Moda.  
R Sol·licitants i requisits  
Pot sol·licitar l'ajuda el propi alumnat (en grups de menys de 7) matriculat en centres d'ensenyaments mitjans de la Comunitat Valenciana.  
C. Valoració  
Es tindran en compte els apartats següents, avaluats d?acord amb la valoració que s'hi específica:  
1. Grau d'adequació del pressupost del projecte en la seua aplicació a una determinada situació: 4 punts  
2. Qualitat: 4 punts  
3. Possibilitats d?aplicació: 4 punts  
4. Funcionalitat, ergonomia i adequació d'ús: 4 punts  
5. Estètica: 4 punts  
Total màxim: 20 punts  
D. Quantia de les ajudes  
S'estableix com quantia màxima d'ajuda per projecte la quantitat de 150.000 PTA.  
ANNEX II  
Model de sol·licitud d'ajuda per a projectes de transició  
A presentar per:  
a) el/la director/a del centre educatiu b) un/a-representant de l'alumnat o del professorat c) el/la president/a de la corporació local d) un/a representant de l'associació (segons la classe de projecte)  
Sr./a .................................... com a representant legal de...............................   
Expose:  
Que, una vegada convocat el concurs públic de Projectes de Transició per ordre de la Conselleria de Cultura, Educació i Ciència de data ...... hi concurse amb aquest projecte per optar a la modalitat de:................................  
Que, amb aquesta finalitat, adjunte la documentació següent:  
1. Original i còpia del projecte.  
2. Documentació específica per a cada modalitat:  
a) ...........................................................  
b).........................................................  
c).........................................................  
Per tot això, sol·licite participar en aquest concurs i accepte les bases incloses en l'ordre.  
Signatura: .................  
........,..... de ..... de 1992.  
DIRECCIO GENERAL DE CENTRES   
I PROMOCIO EDUCATIVA. València


Còpia Permalink ELI